钦定古今图书集成/理学汇编/文学典/第009卷 > 丽泽文说 > 《文字须转》
## 钦定古今图书集成/理学汇编/文学典/第009卷 > 丽泽文说 > 《文字须转》

文字若缓，须多看杂文。杂文须看他节奏紧处。若意
思杂，转处多，则自然不缓。善转者，如短兵相接，盖谓
不两行又转也。讲题若转多，恐碎了文字。须转虽多，
只是一意方可。若使搅得碎，则不成文字。若铺叙处，
间架令新不陈，多警策句，则亦不缓。